Austrumkalns

Austrumkalns ir 2011. gadā Londonā izveidota latviešu folkpopa grupa.

 Vēsture 
Austrumkalnu 2011. gadā izveidoja četras Londonā uzaugušas otrās paaudzes Anglijas latvietes — māsas Laila Grīnberga un Anna Grīnberga-Sola (Saull) un māsas Andra Zobens-Īsta (East) un Karolīne Zobens-Īsta (East).

2014. gada beigās Austrumkalns ierakstīja dziesmu „Rūtoj' bite, Rutoj' saule”, kas tika iekļauta izdevniecības „Lauska” 2015. gadā izdotajā mūsdienu tautas mūzikas izlasē „Sviests 5”. Neilgi pēc tam dziesma kļuva par Latvijas Radio 2 31. nedēļas atskaņotāko dziesmu. 2016. gadā kategorijā „Radio hits” dziesma bija arī nominēta latgaliešu kultūras gada balvai „Boņuks 2015”.

2017. gada 31. martā pēc veiksmīgas Kickstarter kampaņas Austrumkalns izdeva savu pirmo studijas albumu „Akcenti”, kurā folkpopa un folkroka stilā ierakstīti 11 tautasdziesmu aranžējumi.

 Grupas dalībnieki 
 Laila Grīnberga — flauta, stabule un balss
 Anna Grīnberga-Sola — vijole un balss
 Andra Zobens-Īsta — čells, kokles un balss
 Karolīne Zobens-Īsta — akustiskā un elektriskā ģitāra, basģitāra, sintezators un balss
 Jana Altenberga — kahons

 Diskogrāfija 
GadsVāksNosaukumsIzdevējs2017120pxAkcentiLauska

 Atsauces 

 Ārējās saites 
 Grupas Facebook lapa /
 Grupas BandCamp lapa 

 Intervijas 
 Roberts Buivids (2017. gada 30. augusts). AUSTRUMKALNS: mēs uzturam latvietību caur mūziku! Atveriet, te dziesma! Latvijas Radio 2. Lsm.lv. Skatīts: 2017. gada 29. augustā.
 Ligita Kovtuna (2016. gada 21. marts). Kur ceļas „Austrumkalns”. Brīvā Latvija. Skatīts: 2017. gada 29. augustā.

Kategorija:Folkpopa grupas
Kategorija:Folkroka grupas